CELEX: C2006/074/40
Language: da
Date: 2006-03-25 00:00:00
Title: sag T-396/05: Sag anlagt den  2. november 2005  — ARCHI.M.E.D. — E.S mod Kommissionen

25.3.2006   
            
            
               DA
            
            
               Den Europæiske Unions Tidende
            
            
               C 74/20
            
         Sag anlagt den 2. november 2005 — ARCHI.M.E.D. — E.S mod Kommissionen
   (sag T-396/05)
   (2006/C 74/40)
   Processprog: fransk
   Parter
   
      Sagsøger: Architecture, Microclimat, Energies Douces — Europe et Sud SARL (ARCHI.M.E.D.-E.S) (Ganges, France) [ved avocats P.-P. Van Gehuchten, J. Sambon og P. Reyniers]
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning om modregning indeholdt i skrivelse af 5. oktober 2005 og meddelt sagsøgeren den 10. oktober 2005 annulleres.
            
         
               —
            
            
               Beslutningen om tilbagesøgning indeholdt i skrivelserne af 30. august 2005 og i debetnotaen af 23. august 2005 nr. 3240705638 og meddelt sagsøgeren den 2. september 2005 annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger i sin helhed.
            
         Søgsmålsgrunde og væsentligste argumenter
   Sagsøgeren er medkontrahent til kontrakt BU 209-95, der blev indgået med Kommissionen efter det offentliggjorte udbud inden for rammerne af særprogrammet for forskning og teknologisk udvikling inden for ikke-nuklear energi (1), og som tilsigter gennemførelsen af et renoveringsprojekt med hensyn til en bygning i Lyon med anvendelse af sol- og bioklimatisk arkitektur. Under opfyldelse af sine kontraktmæssige forpligtelser tilsendte sagsøgeren den 12. december 2001 Kommissionen den endelige projektrapport. Kommissionen accepterede ikke denne rapport og meddelte den 5. juli 2002 en beslutning om tilbagesøgning af forskudsbetalinger, idet den nægtede at acceptere visse af sagsøgeren i rapporten opgjorte omkostninger. Hverken udveksling af skrivelser mellem parterne, afholdte møder eller en mæglers mellemkomst har kunnet føre til en mindelig løsning af tvisten.
   Ved anbefalet brev af 30. august 2005 tilsendte Kommissionen sagsøgeren en endelig beslutning om tilbagesøgning, som efterfulgte en debetnota af 23. august 2005. Ved et andet anbefalet brev af 5. oktober 2005 meddelte Kommissionen også sagsøgeren en beslutning, hvorved den nægtede sagsøgeren at foretage modregning i deres gensidige fordringer — dels Kommissionens fordringer mod sagsøgeren i forbindelse med den omhandlede kontrakt, dels sagsøgerens fordringer mod Kommissionen, som denne har inden for rammerne af en anden kontrakt. Det drejer sig om anfægtede beslutninger.
   Sagsøgeren har anfægtet beslutningerne og hovedsageligt påberåbt sig to anbringender.
   For det første har sagsøgeren gjort gældende, at Kommissionen med de anfægtede beslutninger har tilsidesat de udenretslige regler for at foretage modregning i gensidige fordringer. Sagsøgeren har gjort gældende, at en sådan modregning ikke er mulig, når fordringerne reguleres efter to forskellige retssystemer. Ifølge sagsøgeren udspringer de fordringer, som denne har mod Kommissionen, af fællesskabsretten, mens Kommissionens fordringer mod sagsøgeren reguleres efter fransk ret. Endvidere har sagsøgeren anført, at Kommissionen ikke har hjemmel til at foretage den modregning, som den gør gældende mod sagsøgeren, når de omhandlede fordringer endnu ikke er sikre, hvilket følger af adskillige anfægtelser fra sagsøgeren selv og af mæglingsproceduren, som endnu ikke har ført til noget resultat.
   Med det andet anbringende har sagsøgeren gjort gældende, at beslutningen om tilbagesøgning bør annulleres som følge af manglende begrundelse. Sagsøgeren mener, at Kommissionen aldrig har givet nogen tilfredsstillende forklaringer, navnlig ikke i forhold til sagsøgerens argumenter til støtte for den måde, hvorpå denne har opgjort sin fordring.
   
      (1)  Programmet er vedtaget ved Rådets beslutning 94/806/EF af 23.11.1994, EFT L 334 af 22.12.1994, s. 87.